
REPUBLIKA HRVATSKA

KRAPINSKO - ZAGORSKA ŽUPANIJA

OPĆINA MIHOVLJAN

OPĆINSKO VIJEĆE
	


KLASA: 361-01/26-01/07
URBROJ: 2140-23-1-26-2






Mihovljan, 17. 09. 2026.                        


                                                          
Na temelju članka 39. Statuta Općine Mihovljan (“Službeni glasnik Krapinsko-zagorske županije” br. 05/13, 11/18, 08/20 i 08/21), Općinsko vijeće Općine Mihovljan na svojoj 09. sjednici održanoj dana 17. rujna 2026. godine, d o n i j e l o je
O D L U  K U 
o pokretanju postupka kupnje zemljišta (nekretnine) za projekt „Izgradnja dječjeg igrališta u Kuzmincu“
Članak 1.
Općina Mihovljan radi potrebe projekta „Izgradnja dječjeg igrališta u Kuzmincu“,  pokreće postupak stjecanja prava vlasništva na nekretninama katastarskih oznaka kčbr. 766 mali travnik livada od 694 m2,  771/1 doma mali travnik livada od 500 m2, 771/2 livada od 126 m2, 765/1 mali travnik livada od 306 m2, 765/2 mali travnik livada od 151 m2, 765/3 mali travnik livada od 155 m2  upisane u posjedovni list broj 279, 276, 2923, 2887 i 279   sve  k.o. Veternica, a koje u naravi predstavljaju neizgrađeno građevinsko zemljište. 
Članak 2.


Nekretnine iz članka 1. ove Odluke Općina Mihovljan kupiti će se po cijeni utvrđene temeljem Vještačkog nalaza – procijenjenih elaborata od rujna 2026. godine izrađenog od strane stalnog sudskog vještaka za graditeljstvo i procjenu nekretnina Josipa Palanović.
Članak 3.

Ovlašćuje se Općinski načelnik Općine Mihovljan na poduzimanje svih potrebnih radnji vezanih za stjecanje prava vlasništva na nekretninama iz članka 1. ove Odluke  i na sklapanje ugovora o kupoprodaji nekretnina. 
Članak 4.
Sredstva za kupnju nekretnina iz članka 1. isplatiti će se na teret Općinskog proračuna Općine Mihovljan za 2026. godinu i projekcije za 2027. i 2028. godinu.  
Članak 5.

Ova Odluka stupa na snagu danom donošenja, a objaviti će se u “Službenom glasniku Krapinsko-zagorske županije”. 
                                                                                                 Predsjednik Općinskog vijeća 

                                                                                                mr. Silvestar Vučković, dr.vet.med.
DOSTAVITI:

1. Vlasnicima nekretnina,

2. Krapinsko-zagorska županija, Upravni odjel za poslove Županijske skupštine, n/r Svjetlane Goričan, Magistratska 1, 49000 Krapina ( za objavu); glasnik@kzz.hr;

3. Oglasna ploča i WEB stranica općine Mihovljan,
4. Općinskom načelniku Općine Mihovljan,
5. Jedinstvenom upravnom odjelu, ovdje,
6. Prilog zapisniku,
7. Pismohrana.
